# Greta Thunberg

Greta Thunberg (/²ɡreːta ²tʉːnbærj/, transcripció segons l'alfabet fonètic internacional) (Estocolm, 3 de gener de 2003) és una activista mediambiental sueca. L'agost de 2018, als 15 anys d'edat, va començar a protestar a la rodalia del Riksdag (Parlament de Suècia), per la necessitat d'accions immediates per combatre el canvi climàtic i generar consciència sobre l'escalfament global.
La seva «vaga escolar pel clima» va començar a atreure l'atenció als mitjans de comunicació i des d'aleshores s'ha convertit en una activista del clima. En resposta a la publicitat, la vaga escolar del moviment climàtic va començar el novembre del 2018 i es va estendre mundialment després de la Conferència de Canvi Climàtic de les Nacions Unides (COP24) el desembre del mateix any. El gener de 2019 va ser convidada a parlar al Fòrum Econòmic Mundial de Davos. Es calcula que el 15 de març de 2019, 1,4 milions d'estudiants a 112 països del món es van unir a la seva crida per protestar i fer vaga. Un esdeveniment similar on van participar estudiants de 125 països va tenir lloc el 24 de maig de 2019. El juliol de 2019, en representació de l'Organització dels Països Exportadors de Petroli (OPEP), el secretari general Mohammed Barkindo va declarar que Thunberg i altres joves activistes climàtics eren la «més gran» amenaça per a la indústria del combustible fòssil.
Thunberg ha rebut diversos premis i honors pel seu activisme. Al març del 2019, tres membres del parlament noruec van nominar a Thunberg per al Premi Nobel de la Pau. El maig del 2019, als 16 anys, va ser presentada a la portada de la revista Time. Alguns mitjans de comunicació han descrit el seu impacte en l'escenari mundial com l'«efecte Greta Thunberg».

## Biografia

Greta Thunberg va néixer el 3 de gener de 2003. La seva mare és la cantant d'òpera sueca Malena Ernman i el seu pare és l'actor, productor i escriptor suec Svante Thunberg (anomenat així en honor del seu parent llunyà, el científic Svante Arrhenius). El seu avi és l'actor i director Olof Thunberg.
En una conferència al TEDx Estocolm el novembre de 2018, Thunberg va dir que va sentir per primera vegada parlar del canvi climàtic als vuit anys i que no podia entendre per què s'estava fent tan poc al respecte. Als 11 anys, es va deprimir i va deixar de parlar. Més endavant, se li va diagnosticar síndrome d'Asperger, trastorn obsessivocompulsiu (TOC) i mutisme selectiu. Va afegir que el mutisme selectiu significava que només parlava quan era necessari i que «ara és un d'aquests moments»; i que estar en l'«espectre» era un avantatge «ja que gairebé tot és negre o blanc». Thunberg ha dit: «Sento que m'estic morint per dins si no protesto».
Al seu pare no li agrada que no vagi a l'escola, però diu: «[Nosaltres] respectem que vulgui posicionar-se. Ella pot seure a casa i ser realment infeliç o protestar i ser feliç». Per disminuir la petjada de carboni de la seva família, va insistir que es tornessin vegans i deixessin de volar. Va dir que va convèncer els seus pares perquè deixessin de menjar carn fent-los sentir culpables. «Vaig dir-los que ens robaven el nostre futur». La seva mare també va deixar la seva carrera internacional com a cantant d'òpera. Malgrat les invitacions per parlar en esdeveniments internacionals, Greta tampoc no vola enlloc.
Thunberg diu que els seus professors estan dividits pel que fa a la seva opinió de no anar a les classes. Ella diu: «Com a persones creuen que el que faig és bo, però com a professors diuen que hauria de parar». Una professora que li donava suport va dir: «Greta és una problemàtica, no escolta els adults. Però ens dirigim a tota velocitat cap a una catàstrofe, i en aquesta situació l'únic que és raonable és ser raonable».
El maig del 2019, Penguin Books va publicar No one is Too Small to Make a Difference (Ningú és massa petit per marcar la diferència), que és un recull dels seus discursos. Penguin també té intenció de publicar Scenes from the Heart (Escenes del cor), la història de la família Thunberg. Els guanys d'aquests projectes seran donats a beneficència. També al maig del 2019, l'artista Jody Thomas va pintar un mural de Thunberg de 15 m d'altura en una paret de Bristol. Retrata la meitat inferior de la cara com si estigués sota l'aigua del mar.
El juny de 2019, Thunberg va anunciar que navegaria a través de l'Atlàntic en un iot de competició d'alta velocitat per assistir a les cimeres climàtiques de les Nacions Unides als Estats Units d'Amèrica en el marc d'un any sabàtic. I així ho va fer. El veler, equipat amb plaques solars i turbines subaquàtiques, no genera emissions de carboni. Després d'arribar a Nova York, acompanyada del seu pare, Greta va viatjar en tren i autobús fins a la conferència anual de clima de l'ONU a Xile, amb parades al Canadà, Mèxic i altres països.

## Vagues estudiantils pel canvi climàtic

El 20 d'agost de 2018, Thunberg, que en aquells dies estava en novè grau, va decidir no assistir a l'escola fins a les eleccions generals de Suècia de 2018, realitzades el 9 de setembre, després de l'onada de calor i els incendis forestals que va patir Suècia. Les seves demandes eren que el govern suec reduís les emissions de carboni sobre la base del que estableix l'Acord de París, motiu pel qual va decidir protestar asseient-se en els afores del Riksdag tots els dies durant la jornada escolar, al costat d'un cartell que deia «Skolstrejk för klimatet» (vaga escolar pel clima).
Després de les eleccions generals, Thunberg va continuar protestant només els divendres, la qual cosa va cridar l'atenció a nivell internacional. Ella va animar estudiants escolars de tot el món a participar en vagues estudiantils pel canvi climàtic. Des de desembre de 2018, més de 20.000 estudiants van realitzar manifestacions en més de 270 ciutats en diversos països del món, incloent Austràlia, Àustria, Bèlgica, Canadà, Països Baixos, Alemanya, Finlàndia, Dinamarca, Japó, Suïssa, Regne Unit i Estats Units. A Austràlia, milers d'estudiants inspirats per Thunberg, van decidir protestar els divendres, ignorant les apel·lacions del Primer ministre Scott Morrison, sobre «més aprenentatge a les escoles i menys activisme».
Thunberg acredita que es va inspirar en els adolescents activistes de l'escola Parkland de Florida, que van organitzar la March for our lives (Marxa per les nostres vides), per començar la vaga climàtica a la seva escola.
* L'agost del 2018, a les rodalies de l'edifici del Parlament suec, Greta Thunberg va iniciar una vaga escolar pel clima
* La bicicleta de Greta Thunberg a Estocolm l'11 de setembre de 2018: «La crisi climàtica ha de ser tractada com una crisi! El clima és el tema més important!»
* La rebel·lió contra l'extinció. Estocolm, 11 de novembre de 2018
* Vaga escolar pel clima. Hamburg, 1r de març de 2019
* Greta Thunberg al Parlament Europeu, 2019

## Activisme

A Twitter i altres xarxes socials, Thunberg utilitza les etiquetes #Klimatstrejka, #ClimateStrike i #FridaysforFuture, que apareixen a mitjans de tot el món.
Thunberg va participar en la manifestació Rise for Climate («Dempeus pel clima») als afores del Parlament Europeu a Brussel·les i la Declaració de la Rebel·lió organitzada pel moviment Extinction Rebellion a Londres.
El 24 de novembre del 2018, va realitzar una xerrada a TEDx Estocolm. Thunberg va parlar sobre l'autisme com una forma de per què no pot entendre la inacció del govern i de la ciutadania sobre l'amenaça climàtica. Concloent la seva xerrada, Thunberg va dir: «Hem estat parlant durant trenta anys i venent idees positives. I ho sento, però no funciona. Perquè si hagués estat així, les emissions haurien baixat, però no ho han fet».

### Discurs davant la COP24

El 4 de desembre de 2018, Thunberg va realitzar un discurs davant la Cimera del Clima de les Nacions Unides (COP24), que s'estava realitzant a Katowice (Polònia), la qual obtindria notorietat en nombrosos mitjans de comunicació al voltant del món. El 12 de desembre del 2018, Thunberg va realitzar un altre discurs davant l'assemblea plena del COP24, declarant:
| « | El meu nom és Greta Thunberg. Tinc 15 anys. Soc de Suècia. Parlo en nom de Climate Justice Now (...) Vostès només parlen del creixement econòmic verd i etern, perquè tenen massa por de no ser populars. Només parlen sobre seguir endavant amb les mateixes males idees que ens van ficar en aquest desastre, fins i tot quan l'únic sensat que poden fer és posar el fre d'emergència. No són prou madurs per dir les coses com són. Fins i tot aquesta càrrega ens la deixen a nosaltres els nens. Però a mi no m'importa ser popular. Em preocupo per la justícia climàtica i pel planeta (...) La nostra biosfera s'està sacrificant perquè les persones riques en països com el meu puguin viure de luxe. Són els sofriments de molts dels que paguen pel luxe d'uns pocs (...) Vostès diuen que estimen als seus fills per sobre de tot, però els estan robant el seu futur davant els seus propis ulls (...) Necessitem mantenir els combustibles fòssils a terra i hem de centrar-nos en l'equitat. I si les solucions dins del sistema són tan impossibles de trobar, potser hauríem de canviar el sistema en si mateix. No hem vingut aquí a pregar als líders mundials que es preocupin. Ens han ignorat en el passat i ens tornaran a ignorar. Ens hem quedat sense excuses i ens estem quedant sense temps. Hem vingut aquí per fer-los saber que el canvi està arribant, els agradi o no. El veritable poder pertany a la gent. Gràcies. | » |
| — Greta Thunberg davant la Cimera del Clima de les Nacions Unides, 2018 |||

### Participació en el Fòrum econòmic mundial

El gener de 2019, Greta Thunberg va viatjar amb el seu pare en un viatge de 32 hores en tren cap a Zúric (Suïssa), com a part de l'Assemblea Anual del Fòrum econòmic mundial, que es va realitzar a la ciutat de Davos, i que congregava representants de múltiples empreses, acadèmics, líders d'opinió i mitjans de comunicació de tot el món. En arribar a Suïssa, juntament amb un grup de joves seguidors, es «va asseure» als afores de la seu a on s'anava a realitzar esdeveniment, com a protesta pel canvi climàtic; a diferència dels altres convidats de l'assemblea, que es van allotjar en hotels, Thunberg va decidir fer-ho en una instal·lació temporal anomenada Arctic Basecamp, situada a les muntanyes de la ciutat. A l'arribar a l'esdeveniment, va ser rebuda per la directora gerent del Fons Monetari Internacional (FMI) Christine Lagarde. El 24 de gener, Thunberg va ser membre d'una sessió en què va participar juntament amb el cantant Bono, la economista Christiana Figueres, l'antropòloga Jane Goodall i l'economista Kengo Sakurada.
El 26 de gener, va ser partícip en una sessió anomenada Preparant-nos per l'alteració climàtica, en què també va participar el president del Banc de França, François Villeroy, i el conseller delegat de la companyia estatunidenca Expedia, Mark Okerstrom. Allà, Thunberg va realitzar un altre discurs que, igual que el realitzat a la COP24, va obtenir notorietat mundial:
| « | La nostra casa està en flames. Segons l'IPCC, estem a 12 anys de poder resoldre els nostres errors. A Davos, a la gent li agrada parlar sobre l'èxit, però el seu èxit financer ha tingut un preu inimaginable, i pel que fa al canvi climàtic, hem de reconèixer que hem fracassat. Tots els moviments polítics en la seva forma actual, ja ho han fet, i els mitjans de comunicació no han aconseguit generar una major consciència pública sobre el tema. Però l'homo sapiens encara no ha fallat. Si, estem fallant, però encara hi ha temps per canviar tot (...) Resoldre el canvi climàtic és el desafiament més gran i complex que ha enfrontat l'homo sapiens. La solució, però, és molt simple, que fins i tot un nen petit podria entendre. Hem d'aturar les nostres emissions de gasos amb efecte d'hivernacle (...) O bé, evitem que les temperatures augmentin sobre els 1,5 °C o no ho fem. O evitem la reacció en cadena dels ecosistemes que es desfan o no ho fem. O triem continuar com a civilització o no. Els adults diuen: Hem de donar esperances a la propera generació. Però no vull la teva esperança, ni vull que la tinguis. Vull que entris en pànic, que sentis la por que jo sento cada dia, i després vull que actuïs (...) Vull que actuïs com si la teva casa estigués en flames, perquè això és el que està passant. | » |
| — Greta Thunberg davant l'Assemblea Anual del Fòrum Econòmic Mundial, 2019 |||

### Congrés del Comitè Econòmic i Social Europeu

El 21 de febrer de 2019, va parlar en una conferència del Comitè Econòmic i Social Europeu i amb el cap de la Comissió Europea, Jean-Claude Juncker, on va dir que per limitar l'escalfament global a l'objectiu dels 2 °C establert a l'Acord sobre el clima de París, la UE havia de reduir les seves emissions de CO₂ en un 80% pel 2030, el doble del 40% fixat a París. «Si no ho fem», va dir, «tot el que quedarà del llegat dels nostres líders polítics serà el major fracàs de la història humana». Més tard, es va unir a 7.500 estudiants belgues en una protesta climàtica a Brussel·les.

### Berlín

El cap de setmana del 29 al 31 de març del 2019, Thunberg va visitar Berlín. Divendres, va parlar davant d'unes 25.000 persones prop de la Porta de Brandenburg, on va argumentar que «vivim en un món estrany on els nens han de sacrificar la seva pròpia educació per protestar contra la destrucció del seu futur. On la gent que han contribuït el mínim a aquesta crisi són els que més es veuran afectats». Després del discurs, Thunberg i la seva parella activista del clima van visitar el Potsdam-Institut für Klimafolgenforschung (PIK, Institut de Potsdam per a la investigació de l'impacte climàtic) i es van reunir amb els seus científics. Dissabte, Thunberg va rebre el premi especial «Goldene Kamera» (Càmera Daurada) a la fira anual de premis de cinema i televisió d'Alemanya. En el seu discurs d'acceptació a la gala, Thunberg va instar les celebritats de tot el món a utilitzar la seva influència i fer la seva part justa de l'activisme climàtic per ajudar-la.

### Parlament europeu

En una reunió d'abril de 2019 al Parlament Europeu a Estrasburg amb eurodiputats i oficials de la Unió Europea, va reprendre als presents «tres cimeres d'emergència sobre el Brexit i cap cimera d'emergència sobre la ruptura del clima i el medi ambient». Els debats sobre el canvi climàtic no han estat dominants a les cimeres de la UE perquè altres qüestions han tingut preferència. Va continuar: «La taxa d'extinció és fins a 10.000 vegades més ràpida que allò que es considera normal, amb fins a 200 espècies extingides cada dia». A més, el «l'erosió de la terra fèrtil, la desforestació de la selva tropical, la contaminació atmosfèrica tòxica, la pèrdua d'insectes i la vida silvestre, l'acidificació dels nostres oceans ... són totes les tendències desastroses». Thunberg va rebre una ovació de 30 segons al final del seu discurs.

## Premis i honors

Al maig de 2018, Thunberg va ser una de les guanyadores de la competició de Svenska Dagbladet, en relació a escriure un article de debat sobre el clima per a la població jove. També va arribar a ser una de les tres nominades per al premi heroi juvenil del medi ambient del 2018, patrocinat per World Nature's Fund. Thunberg va ser nominada per la companyia elèctrica Telge Energi per al Children's Climate Prize, per a nens i joves que promouen el desenvolupament sostenible, però va declinar perquè els finalistes haurien de volar cap a Estocolm. Al novembre de 2018, se li va atorgar la beca Fryshuset de «Jove exemplar de l'Any». Al desembre de 2018, la revista Time va descriure a Thunberg com una de les 25 adolescents més influents del món del 2018.
El 8 de març de 2019, en ocasió del Dia Internacional de les Dones,els tabloides Aftonbladet i Expressen van posicionar a Thunberg com la «Dona de l'Any a Suècia», en una llista en la qual estaven nominades la política Ebba Bush, l'esportista Frida Karlsson, entre d'altres.
El 13 de març de 2019, dos diputats del parlament suec i tres diputats del parlament noruec van nominar a Thunberg com a candidata al Premi Nobel de la Pau. Aquests polítics van explicar la seva decisió argumentant que l'escalfament global serà la causa de «guerres, conflictes i refugiats» si no es fa res per aturar-lo. Thunberg va respondre que estava «honrada i molt agraïda» per la nominació.
El 31 de març de 2019 va rebre el premi especial alemany Goldene Kamera (Càmera Daurada) per a la protecció del clima. El 1r d'abril de 2019 va rebre el Prix Liberté (Premi Llibertat) de la regió de França de Normandia, que el va rebre a Caen el 21 de juliol d'aquest mateix any. El 12 d'abril de 2019 va compartir el Premi Fritt Ords de Noruega amb l'organització Nature and Youth; aquest premi s'atorga a la llibertat d'expressió.
A l'abril de 2019, la revista Time va descriure a Thunberg com una de les 100 persones més influents del 2019. En el mateix mes, l'organització xilena Fundación Milarepa para el Diálogo con Asia, encapçalada per Mario Aguilar de la Universitat de St Andrews, va anunciar que Thunberg havia estat seleccionada per rebre el Premi Laudato Si' de l'organització.
El 7 de juny de 2019, Amnistia Internacional li va lliurar el premi més prestigiós, el Premi Ambaixador de la Consciència, pel seu lideratge en el moviment climàtic. Thunberg va dir que el premi correspon per igual a totes les persones que han participat en el moviment Fridays for Future de vagues escolars pel clima. Thunberg va obtenir un doctor honoris causa per la Universitat de Mons.
El 12 de juliol de 2019, va rebre la Medalla de Medi Ambient de Geddes de la Royal Scottish Geographic Society, que li va atorgar automàticament la beca honoraria.
El desembre de 2019 la revista Time la va nomenar Person of the Year.

## Controvèrsia sobre afiliacions

Després que les vagues dels estudiants pel clima guanyessin popularitat, alguns van desacreditar-la o aprofitar-ne el perfil. A finals del 2018, Ingmar Rentzhog, fundador de l'organització sense ànim de lucre We Don't Have Time Foundation (Fundació no hi ha temps, WDHT), va reclutar a Thunberg per convertir-se en una jove assessora voluntària i va utilitzar-ne el nom i la imatge sense el seu coneixement ni permís per recaptar diners per a la WDHT, que va entregar els beneficis a We Don't Have Time AB, filial amb ànim de lucre de la qual Rentzhog és CEO. Thunberg no va rebre diners de la companyia i finalment va abandonar les seves funcions d'assessora voluntària amb la WDHT, afirmant que «no formo part de cap organització..., soc absolutament independent... (i) faig el que faig de manera gratuïta».

## Referències

* ↑ Arantxa. «School Strike For The Climate goes global» (en anglès). Cute and Kids, 28-02-2019. Arxivat de l'original el 2019-06-20. [Consulta: 15 agost 2019].
* ↑ «Discurso de la joven vegana Greta Thunberg» (en castellà). La Iluminación Espiritual, 26-03-2019.
* ↑ «Greta Thunberg | enciclopèdia.cat». [Consulta: 2 novembre 2020].
* 1 2 «The Swedish 15-year-old who's cutting class to fight the climate crisis» (en anglès). The Guardian, 1r setembre 2018.
* ↑ Proulx, Natalie «Learning With: ‘Becoming Greta: “Invisible Girl” to Global Climate Activist, With Bumps Along the Way’» (en anglès). The New York Times, 21-02-2019.
* 1 2 3 4 Watts, Jonathan «Greta Thunberg, schoolgirl climate change warrior: 'Some people can let things go. I can't'» (en anglès). The Guardian, 11-03-2019.
* 1 2 Cohen, Ilana; Heberle, Jacob «Youth Demand Climate Action in Global School Strike» (en anglès). Harvard Political Review, 19-03-2019. Arxivat de l'original el 2019-07-05 [Consulta: 15 agost 2019].
* 1 2 Lindgren, Emma. «Greta Thunberg Wins German Award» (en anglès). Inside Scandinavian Business, 02-04-2019. Arxivat de l'original el 2019-04-28. [Consulta: 25 maig 2019].
* ↑ Shabeer, Muhammed «Over 1 million students across the world join Global Climate Strike» (en anglès). Peoples Dispatch, 16-03-2019.
* ↑ Haynes, Suyin «Students From 1,600 Cities Just Walked Out of School to Protest Climate Change. It Could Be Greta Thunberg's Biggest Strike Yet» (en anglès). Time, 24-05-2019.
* ↑ Thunberg «Greta Thunberg: ‘They see us as a threat because we’re having an impact’» (en anglès). The Guardian, 21-07-2019.
* ↑ «Climate campaigners 'greatest threat' to oil sector, says Opec» (en anglès2). Malay Mail, 03-07-2019.
* 1 2 Vagianos, Alanna «16-Year-Old Climate Activist Greta Thunberg Nominated For Nobel Peace Prize» (en anglès). HuffPost, 14-03-2019.
* ↑ Gilliver, Liam. «Greta Thunberg On The Cover Of TIME: 'Now I Am Speaking to the Whole World'» (en anglès). Plant Based News, 16-05-2019. Arxivat de l'original el 2019-06-30. [Consulta: 15 agost 2019].
* ↑ Watts, Jonathan «The Greta Thunberg effect: at last, MPs focus on climate change» (en anglès). The Guardian, 23-04-2019.
* ↑ Nevett, Joshua. «The Greta effect? Meet the schoolgirl climate warriors» (en anglès). BBC News, 03-05-2019.
* ↑ Huggler, Justin. «The Greta Thunberg effect? Climate takes centre stage in European elections» (en anglès), 19-05-2019.
* ↑ Lobbe, Anne-Marie «À 15 ans, elle remet les dirigeants mondiaux à leur place!» (en francès). Sympatico, 13-12-2018.
* ↑ «School Strike for Climate: Meet 15-Year-Old Activist Greta Thunberg, Who Inspired a Global Movement» (en anglès). Democracy Now!.
* 1 2 «'Our leaders are like children,' school strike founder tells climate summit» (en anglès). The Guardian, 04-12-2018.
* ↑ «The Nobel Prize in Chemistry 1903» (en anglès). Nobel Prize. «El premi Nobel de química 1903 va ser adjudicat per Svante August Arrhenius «en reconeixement dels serveis extraordinaris que ha prestat a l'avanç de la química per la seva teoria electrolítica de la dissociació».»
* ↑ Santiago, Ellyn. «Greta Thunberg: 5 Fast Facts You Need to Know» (en anglès). Heavy.com, 14-12-2018.
* 1 2 Thunberg, Greta «School strike for climate – save the world by changing the rules». TEDxStockholm, 12-12-2018. «Em van diagnosticar síndrome d'Asperger, TOC i mutisme selectiu. Això significa bàsicament que només parlo quan crec que és necessari. Ara és un d'aquests moments ... Crec que, de moltes maneres, els autistes som els normals i la resta de la gent és bastant estranya, sobretot quan es tracta de la crisi de sostenibilitat, on tothom diu que el canvi climàtic és existencial. l'amenaça i el problema més important de tots i que encara continuen com abans.»
* 1 2 «The Fifteen-Year-Old Climate Activist Who Is Demanding a New Kind of Politics» (en anglès). The New Yorker, 02-10-2018.
* 1 2 3 4 5 Crouch, David «The Swedish 15-year-old who's cutting class to fight the climate crisis» (en anglès). The Guardian, 1r setembre 2018.
* ↑ «Climate crusading schoolgirl Greta Thunberg pleads next generation's case» (en anglès), 05-12-2018.
* ↑ «Climate crusading schoolgirl Greta Thunberg pleads next generation's case» (en anglès). The Straits Times, 05-12-2018.
* ↑ Chiorando, Maria. «Environmentalist Greta Thunberg Made Her Parents Feel Guilty For Eating Meat And Dairy» (en anglès). Plant Based News, 29-04-2019. Arxivat de l'original el 2019-05-12. [Consulta: 15 agost 2019].
* ↑ Zakaria. «Greta Thunberg, la paladina del clima: "Mamma non vuole ma salverò il pianeta"» (en italià). La Repubblica, 11-03-2019. «Vaig deixar d'utilitzar l'avió, vaig deixar de menjar carn i productes lactis»
* ↑ «No One Is Too Small to Make a Difference» (en anglès). Penguin Books UK. Arxivat de l'original el 2019-09-22. [Consulta: 15 agost 2019].
* ↑ «Send us your questions for climate activist Greta Thunberg» (en anglès). The Guardian, 24-05-2019.
* ↑ Howick, Alex; Hesson, Dion «Huge Greta Thunberg mural painted on Bristol wall» (en anglès). BBC News, 31-05-2019.
* ↑ «Greta Thunberg to sail across Atlantic for UN climate summits» (en anglès). The Guardian, 29-07-2019.
* ↑ Mateu, Roc «Greta Thunberg arriba a Nova York després de 2 setmanes de travessia per l'Atlàntic». Regio 7, 29-08-2019.
* ↑ «FridaysforFuture Vienna» (en anglès). Flickr.
* ↑ «Metro Vancouver students cut class to demand action on climate change» (en anglès). CBC, 07-12-2018.
* ↑ «More than 1,000 Swiss pupils strike over climate» (en anglès). swissinfo.ch, 21-12-2018.
* ↑ «Klimatmanifestation över hela landet: "Ödesfråga"» (en suec). Expressen, 30-11-2018.
* ↑ «La "grève du climat" rassemble des centaines d'étudiants alémaniques» (en francès). RTS Info, 22-12-2018.
* ↑ «Australian school children defy prime minister with climate strike» (en anglès). CNN, 30-11-2018.
* ↑ «Teen activist on climate change: If we don't do anything right now, we're screwed» (en anglès). CNN, 23-12-2018.
* ↑ «The Guardian view on teenage activists: protesters not puppets – Editorial» (en anglès). The Guardian, 07-02-2019.
* ↑ «Greta Thunberg (@GretaThunberg), Twitter» (en anglès). [Consulta: 6 desembre 2018].
* ↑ «This Is Our Darkest Hour: With Declaration of Rebellion, New Group Vows Mass Civil Disobedience to Save Planet» (en anglès). Common Dreams, 31-10-2018.
* ↑ «TEDxStockholm Theme: Wonderland» (en anglès). TED.
* ↑ Jon, Queally. «Depressed and Then Diagnosed With Autism, Greta Thunberg Explains Why Hope Cannot Save Planet But Bold Climate Action Still Can» (en anglès). Common Dreams, 19-12-2018.
* ↑ Llanos Martín, Héctor. «"Estáis robando el futuro a vuestros hijos": la crítica de una adolescente en la cumbre del clima de la ONU» (en castellà). El País, 17-12-2018.
* ↑ «Niña de 15 años encara a líderes políticos en la Cumbre del Clima» (en castellà). La Tercera, 19-12-2018.
* ↑ «Quién es Greta Thunberg, la activista adolescente que opacó a empresarios y presidentes en el Foro de Davos» (en castellà). Infobae, 26-01-2019.
* ↑ «Greta Thunberg, la adolescente que puso en su lugar a los políticos en Davos» (en castellà). El Sol de México.
* ↑ «La ambientalista Greta Thunberg, 16 años, la participante más joven de Davos» (en castellà). EFE Verde.
* ↑ «“Our house is on fire.” 16 year-old Greta Thunberg wants action» (en anglès). World Economic Forum.
* ↑ «'I want you to panic': 16-year-old issues climate warning at Davos» (en anglès). Guardian News, 25-01-2019.
* ↑ Carmichael, Lachlan «Climate activist Thunberg urges EU to double carbon reduction targets» (en anglès). news.yahoo.com, 21-02-2019.
* ↑ «Swedish teen leads Belgian students on 7th climate march». Miami Herald. The Associated Press, 21-02-2019. Arxivat de l'original el 2019-02-22 [Consulta: 25 maig 2019].
* ↑ Thumiger, Reto. «Fridays for the Future: 25,000 demonstrate in Berlin with Greta Thunberg» (en anglès). Pressenza, 31-03-2019.
* ↑ Waldholz, Rachel; Wehrmann, Benjamin. «Greta Thunberg joins German students for climate protest in Berlin» (en anglès). Clean Energy Wire, 29-03-2019.
* ↑ Liam. «Greta Thunberg Calls Out Celebrities To Face Climate Crisis In Powerful Speech nom=Gilliver». Plant Based News, 04-04-2019. Arxivat de l'original el 2019-07-05. [Consulta: 25 maig 2019].
* 1 2 Rankin, Jennifer «Forget Brexit and focus on climate change, Greta Thunberg tells EU» (en anglès). The Guardian, 16-04-2019.
* ↑ «"Vi vet – och vi kan göra något nu"» (en suec). SvD.se.
* ↑ «Här är de nominerade till Årets miljöhjälte 2018» (en suec). Natursidan.
* ↑ Gelin, Gustav. «Därför nobbar Greta Thunberg klimatpriset» (en anglès). ETC, 1r novembre 2018.
* ↑ «Greta Thunberg blir Årets unga förebild» (en suec). Aktuell Hållbarhet, 22-11-2018. Arxivat de l'original el 2018-11-24. [Consulta: 13 març 2019].
* ↑ «TIME's 25 Most Influential Teens of 2018» (en anglès). Time.
* ↑ «Greta Thunberg, 16, årets kvinna: Oj!» (en suec). Aftonbladet.
* ↑ McDonald, Adrian. «Greta Thunberg in Sweden, woman of the year – view. KXan 36 Daily News» (en anglès). Arxivat de l'original el 2019-10-05. [Consulta: 13 març 2019].
* ↑ «Klimaaktivistin Greta Thunberg in Schweden "Frau des Jahres"» (en alemany). Deutsche Presse-Agentur, 08-03-2019. Arxivat de l'original el 2019-03-09 [Consulta: 15 agost 2019].
* ↑ Rosane, Olivia «Greta Thunberg—Swedish Teen who Inspired School Climate Strikes—Nominated for Nobel Peace Prize» (en anglès). EcoWatch, 14-03-2019.
* ↑ «Greta Thunberg wird mit der GOLDENEN KAMERA 2019 ausgezeichnet» (en alemany). Goldene Kamera, 18-03-2019. Arxivat de l'original el 2019-03-31. [Consulta: 15 agost 2019].
* ↑ «Erst Klimaaktivistin geehrt, dann SUV verschenkt» (en alemany). Der Tagesspiegel, 1r abril 2019. Arxivat de l'original el 2019-03-31 [Consulta: 15 agost 2019].
* ↑ «Greta Thunberg lauréate du Prix Liberté!» (en francès). Région Normandie, 1r abril 2019. Arxivat de l'original el 2019-04-10. [Consulta: 15 agost 2019].
* ↑ «Teen climate activist gets Normandy’s first Freedom Prize» (en anglès). Associated Press, 21-07-2019.
* ↑ «Fritt Ords Pris 2019 til Natur og Ungdom og Greta Thunberg» (en noruec). Fritt Ord, 12-04-2019. Arxivat de l'original el 2019-04-15 [Consulta: 15 agost 2019].
* ↑ González, Emma «Greta Thunberg» (en anglès). Time.
* ↑ «Greta Thunberg Winner of the Laudato Si' Prize 2019!» (en anglès). Fundacion Milarepa Chile, 19-04-2019. Arxivat de l'original el 2019-04-20. [Consulta: 15 agost 2019].
* ↑ «Climate activists Greta Thunberg and the Fridays for Future movement honoured with top Amnesty International award» (en anglès). Amnistia Internacional, 07-06-2019.
* ↑ Saintghislain, Valery. «Nicolas Hulot, Nicholas Stern et Greta Thunberg, Docteurs Honoris Causa de l'UMONS en octobre prochain» (en francès). Universitat de Mons, 15-05-2019.
* ↑ Philippe, Dubois. «Greta Thunberg, docteur honoris causa: mais qui s'égare?» (en francès). L'Echo, 20-06-2019.
* ↑ «Greta wins prestigious Scottish award» (en anglès). The Herald, 12-06-2019.
* ↑ «Honorary Fellowship (FRSGS)» (en anglès). Royal Scottish Geographical Society. Arxivat de l'original el 2019-04-01. [Consulta: 15 agost 2019].
* ↑ Greta Thunberg: TIME's Person of the Year 2019, Time, desembre de 2019 (anglès)
* ↑ Sandler Clarke, Joe «The Climate Change Deniers Trying to Discredit Greta Thunberg». Vice, 07-02-2019.
* ↑ Oroschakoff, Kalina «Teen climate icon used for fundraising without her knowledge» (en anglès). Politico-EU, 2-2019.
* ↑ Svenska Dagbladet, Swedish start-up used Greta Thunberg to bring in millions
* ↑ TheLocal.se, Start-up used teen climate activist to raise millions: Swedish paper, 9 de febrer de 2019

## Vegeu també

* Vanessa Nakate

## Enllaços externs

* Discurs de Greta Thunberg en TeDx Estocolm (anglès)